Rikunarita-ORG/Wikinium huggingface dataset:
# Islam

D'la priéthe Islamique en Mecque
L' **Islam** est eune èrligion. Ch'est la deuxième pus grande èrligion du monde (auprès la Chrêtchienneté). Les criyants d'Islam ont nom les Musulmans: y'en a dans les 1.4 billions d'ieux. L'Islam est ieune des trais grandes èrligions dites d'Âbréhan (auve lé Judaïsme et la Chrêtchienneté) et les Musulmans atchil'yent des prophètes, acanté les Juis et les Chrêtchiens, coumme par exempl'ye Âdam et Moïse. Pouor d'ieux, Jésû est un prophète mais i' n'est pon l'Fis d'Dgieu. Les Musulmans craient qu'Mahoummé 'tait l'drein des prophètes – l'Islam siet chein qu'Mahoummé ensîngnait en Arabie au 7e siècl'ye et chein tch'est êcrit dans l's êcrituthes d'Islam tch'est l'livre tch'a nom l'Coran.

## Crianches

Les crianches les pus împortantes dé l'Islam sont les *Chîn Pilièrs d'Islam*.

### Dgieu

L'Islam est eune èrligion à un Dgieu. Nou l'appelle *Allah* (tchi veurt dithe *dgieu* en Arabe). Lé preunmié pilyi d'Islam est la dêcliathâtion qu'i' n'y'a qu'un dgieu est qu'Mahoummé est san prophète. Les cheins tchi veulent en véthité dév'nîn des Musulmans ont à dêcliather d'même en présence dé têmouains.

### Priéthe

S'lon l'deuxième des pilièrs, un Musulman a à prier chîn fais par jour. Y'a des règl'yes pouor les heuthes et coumme tchi prier.

### Charité

Les Musulmans ont à donner ès pauvres.

### Jeunée

Les Musulmans pratiquent la jeunée, sustout duthant l'mais Islamique dé Ramadan. Touos les Musulmans sont s'posés d'jeûner d'la sinne dé jeu jusqu'au couochant duthant l'mais d'Ramadan, excepté les cheins tchi sont malades ou sus l'âge, en viage, et les femmes tchi nossent ou tchi sont dans lus flieurs.

### Pèlerinnage

Touos les Musulmans tchi sont capabl'yes ont à aller en Mecque au mains eune fais dans la vie. Chu pèlerinnage a nom *hadg*.

## Lé Coran

S'lon les crianches dé l'Islam, les êcrituthes fûtent êcrites par Mahoummé s'lon l'èrcitâtion dé l'ange Gabriel.
islamhouse

## Les maîsons d'priéthe

Un bâtisse où'est qu'les Musulmans lus rassembl'yent à seule fîn d'prier ont nom eune *mosquée*, eune *mosque* ou eune *mostchie* (en Arabe: مسجد *masjid*). La preunmié mostchie fut fondée en Mecque.
# Estrême-dreite

À dire **estrême-dreite**, os veut souvent dire eune sensibilitèye politique putôt riactionnaire, queuquefeis fascisante, dans tous les cas contropposèye à eune sensibilitèye pus libérale (dans l'sens primier d'eune définition d'la libertèye comme affrankiment des côtreintes, ça qu'englobe el libéralisme philosophique et pis l'sochialisme).

Eslon eune certaine pensèye libérale-cosservatrêche (libéralisme économique mais brin sochiétal, maintient de règles morales dans la sochiétèye), la dreite n'a brin d'définition positive, sa définition est d'ête ça qui s'controppose à la gauche, cossidérèye d'un point d'vue de dreite comme utopiste par sen égalitarisme, et pis donc dangereuse et pis damageabe poû la sochiétèye. Dans çt'optique-vite, l'estrême-dreite sreit eune contropposition rudement forte à la gauche, eune politique aveuc des méthodes pus radicales eq la dreite.